
NR. SC2010 –679 / 12.01.2009
REFERAT

privind ajustarea preţurilor locale la energia termică livrată de către SC Colterm SA

Prin adresa nr. RE2010-7/11.01.2010, SC COLTERM SA solicită aprobarea de către Consiliului Local al Municipiului Timişoara a ajustării preţurilor locale a energiei termice începând cu data de 01.01.2010 conform Deciziei ANRE nr. 2938/13.12.2009 şi avizului ANRSC nr. 3819/18.08.2008, şi a preţurilor finale rezultate conform anexei din adresa înregistrată cu nr. RE2010-7/11.01.2010.

Menţionăm că ultima ajustare a preţurilor locale pentru energia termică a fost aprobată de Consiliul Local prin HCL. 386/30.09.2008.

Ţinând seama de motivaţiile prezentate de SC Colterm SA şi de respectarea prevederilor legale privind ajustarea preţurilor locale la energia termică, respectiv art. 5 punctul 20, şi art. 40 din Legea 325/2006, a serviciului public de alimentare cu energie termică. 

Având în vedere avizele autorităţilor competente (Autoritatea Naţională de Reglementare în Domeniul Energiei şi Autoritatea Naţională de Reglementare pentru Serviciile Comunitare de Utilităţi Publice), respectiv:

- Decizia 2938 / 23.12.2009 a ANRE privind aprobarea preţurilor şi a cantităţilor reglementate practicate de SC Colterm SA,

- Avizul nr. 3819 / 18.08.2008 al ANRSC, privind ajustarea preţurilor locale de producere, distribuţie şi furnizare a energiei termice pe bază de gaze naturale în centrale termice de cvartal, şi a tarifelor locale de transport, de distribuţie şi furnizare a energiei termice produsă în cogenerare, de către SC COLTERM SA Timişoara, judeţul Timiş, 

- Decizia 197/04.12.2009 a ANRSC privind stabilirea preţului local de referinţă pentru Municipiul Timişoara ( începând cu data de 01.01.2010 preţul local de referinţă a fost stabilit la 173,01 lei/Gcal iar compensarea unitară pentru combustibil la 70,38 lei/Gcal); 

şi art. 8 aliniat 2 litera d din Legea 325/2006  ce prevede că autorităţile administraţiei publice locale au ca atribuţie: ” aprobarea, în condiţiile legii, în termen de maximum 30 de zile, a propunerilor privind nivelul preţului local al energiei termice către utilizatorii de energie termica, înaintate de către operatorii serviciului;” 

PROPUNEM: 

1.     Aprobarea de către Consiliul Local al Municipiului Timişoara,  a ajustării, începând cu data de 01.01.2010, a preţului final de producere, transport şi distribuţie a energiei termice livrată populaţiei, conform Deciziei ANRE nr. 2938/23.12.2009, şi avizului ANRSC nr. 3819/18.08.2008, prezentate în anexa la adresa nr. RE2010-7/11.01.2010. 

